1. **kötet**

**AJÁNLATI ÁR BONTÁSA**

**„Szeghalmi belvízrendszer vízrendezési főműveinek rekonstrukciója” című, KEHOP-1.3.0-15-2015-00002 azonosító számú projekthez kapcsolódó tervezési és kivitelezési feladatok ellátása FIDIC Sárga Könyv alapján”**

*Projekt száma:*

KEHOP-1.3.0-15-2015-00002

2017.

**4. KÖTET**

**ajánlati ár bontása**

Az Egyösszegű Ajánlati Árat, amely a Szerződéses Ár alapja, úgy kell tekinteni, hogy az, az Ajánlatkérési Dokumentációban meghatározott Munkák elvégzéséért jár a Vállalkozónak, és nem változtatható meg semmilyen alapon a Szerződéses kötelezettségek végrehajtása során, kivéve azon eseteket, amikor a Mérnök pótmunkával kapcsolatban a tartalékkeret terhére rendel el Változtatást (FIDIC 13.) vagy hagy jóvá Vállalkozói Követelést (FIDIC 20.1) a Megrendelő – a Kbt.-re figyelemmel hozott - jóváhagyásával.

Az Egyösszegű Ajánlati Árnak (átalányár) tartalmaznia kell - a szerződéses dokumentumokban előírtak szerint - a Munkák Szerződés szerinti elvégzésének és fenntartásának mindent figyelembe vevő teljes költségét. Ajánlattevő (Vállalkozó) elfogadja, hogy a megadott összegek a teljes munkára vonatkoznak.

A Szerződéses Feltétek szerint a „nettó vállalkozási díj (Szerződés Elfogadott Végösszege)” egyösszegű ár, és ennek megfelelően a hivatkozott Cikkelyben leírt feltételek szerint, valamint az „Egyösszegű Ár bontása” alapján kerül kifizetésre a Vállalkozó részére.

Az Ajánlati Ár bontásában szereplő összegeket áfa nélkül, forintban kell megadni.

Az Egyösszegű Ajánlati Árat az Ajánlattevőnek a mellékelt táblázat szerinti bontásban kell megadnia, a megfelelő sorokban szerepeltetnie kell az összes olyan közvetlen és közvetett költséget, amely az adott tétel szerinti munka megvalósításához kapcsolódik, beleértve az építés költségeit, az anyagok, gépek, berendezések, tartalékberendezések, pótalkatrészek előállításának, beszerzésének, helyszínre szállításának, beüzemelésének és jótállásának összes közvetlen és közvetett költségét.

Az Ajánlatkérési dokumentáció 5. kötetében ismertetett indikatív tervektől az ajánlattevő vállalkozói javaslatában eltérhet. Ennek megfelelően az olyan tevékenysége(ke)t, amelyeket ajánlattevő vállalkozói javaslata alapján nem tudott valamely feltüntetett sorba rendelni, újabb tevékenységsorban szerepeltetheti. A vállalkozói javaslatban nem szereplő tevékenységeket tartalmazó sorokat értelemszerűen nem kell kitölteni.

Függetlenül bármilyen korlátozástól, melyre esetleg utalhat az egyes tételek megszövegezése, a Vállalkozó ajánlata benyújtásával elismeri, hogy az általa megadott Egyösszegű Ajánlati Ár a szerződés teljesítéséhez szükséges összes ellentételezést, anyag- díj- és rezsiköltségét tartalmazza. A szerződés egészére vonatkozó minden költséget, jutalékot és egyéb díjat (hacsak külön tételként nem szerepel a mintán) a részletezésben szereplő valamennyi összegre szét kell osztani.

Az Egyösszegű Ajánlati Ár bontása táblázat kitöltése során az egyes tételeknél szerepeltetett tájékoztató mennyiségek és az ehhez rendelt Vállalkozói Árak – tekintve hogy az szerződés átalányáras – nem képeznek alapot mennyiségalapú elszámolásra és kizárólag az alábbi célokat szolgálják:

* A Vállalkozó által elkészítendő Fizetési Ütemtervben teljesítési tételeit ugyanebben a bontásban kell megadnia, az itt megadott ellenszolgáltatás hozzárendelésével,
* A Mérnök döntései meghozatalának támogatása
* Ajánlattevő tájékoztatása

Az Ajánlati Ár bontása táblázatban szereplő, a Megbízó által megadott fix "Tartalékkeret" összeg felhasználására a szerződési feltételek vonatkozó cikkelyeiben előírtak szerint kerülhet sor.

„SZEGHALMI BELVÍZRENDSZER VÍZRENDEZÉSI FŐMŰVEINEK REKONSTRUKCIÓJA” CÍMŰ, KEHOP-1.3.0-15-2015-00002 AZONOSÍTÓ SZÁMÚ PROJEKTHEZ KAPCSOLÓDÓ TERVEZÉSI ÉS KIVITELEZÉSI FELADATOK ELLÁTÁSA FIDIC SÁRGA KÖNYV ALAPJÁN „

tárgyában indított nyílt közbeszerzési eljárás céljára

Alulírott …………………………… (képviseli: ………………..…………………) kijelentem, hogy a fent említett közbeszerzési eljárásban adott ajánlatomban az Ajánlati Árat az alábbi bontás alapján kalkuláltam:

| **Sorsz.** | **KÖLTSÉG TÉTEL** | **Ár nettó**  **(Ft)** |
| --- | --- | --- |
| **Tervezés** | | |
|  | Létesítési engedélyek |  |
|  | Terület előkészítési feladatok (kitűzés, tájékoztató táblák, felvonulás, növényirtás stb.) |  |
|  | Kivitelezési tervdokumentáció |  |
|  | Próbaüzemhez, üzembe helyezéshez szükséges dokumentumok |  |
| **Kivitelezés** | | |
|  | I. Szeghalmi főcsatorna |  |
|  | 1. Tervezett, a vízjogi engedélyes szintre történő kotrás, tervezett mennyiség: 22 994 m3 |  |
|  | 2. Hidak (3 db) alatti csatornaszakaszok tisztítása |  |
|  | 3.1. KERNYE I.-es szivattyútelep, fűthető gépészpihenő kialakítása, tolózárak javítása és elektrifikálása, végcsappantyúk mozgatásának korszerűsítése |  |
|  | 3.2. KERNYE II.-es szivattyútelep, szivattyútelep nagyjavítása, ideiglenes mederelzárással |  |
|  | 4. A 0+168 és 0+185 szelvények között 1 db gépi gereb kialakítása |  |
|  | II Szeghalmi megcsapoló csatorna |  |
|  | 1. Gyökérzónás kotrás: 5 595 m3 |  |
|  | 2. 3 db zsilip gépészeti rekonstrukciója, burkolatjavítások, burkolatlezárások |  |
|  | III. Szeghalmi gyűjtőcsatorna |  |
|  | 1. 0+000 és 8+629 szelvények között és a 12+482 szelvény felett gyökérzónás kotrás: 21 571 m3 |  |
|  | 2. A 6+336-ban lévő tiltós áteresz elbontása |  |
|  | 3. A 0+194 szelvényben a torkolati zsilip rekonstrukciója, al- és felvízi terméskő burkolat javítása |  |
|  | 4. A 12+608 szelvényben a torkolati zsilip elzáró táblájának korrózióvédelme |  |
|  | 5. Hidak (2 db) alatti csatornaszakaszok és átereszek (4 db) tisztítása (támfal-megtámasztás) |  |
|  | IV. Szeghalmi övcsatorna |  |
|  | 1. Tervezett, a vízjogi engedélyes szintre történő kotrás: 92 042 m3 |  |
|  | 2. 3 db zsilip gépészeti rekonstrukciója, burkolatjavítások, burkolat-átépítések, burkolatlezárások |  |
|  | 3. Hidak (9 db) alatti csatornaszakaszok tisztítása |  |
|  | 4. 2 db áteresz tisztítása és 1 db tiltós áteresz mozgató berendezésének felújítása |  |
|  | V. Óberettyó csatorna |  |
|  | 1. Tervezett, a vízjogi engedélyes szintre történő kotrás: 93 335 m3 |  |
|  | 2. 1 db tiltónál (14+389 szelvény) a tábla cseréje, vízmércék javítása, útszéljelzők pótlása, terméskő burkolat javítása |  |
|  | 3. 1 db zsilip (10+257 szelvény) gépészeti rekonstrukciója (tábla teljes gépészeti rekonstrukciója, burkolatok átépítése, útszéljelzők cseréje) |  |
|  | 4. 2 db áteresz tisztítása |  |
|  | 5. Macskási szivattyútelep – elektromos szekrény cseréje |  |
|  | 6. Hidak (4 db) alatti csatornaszakaszok tisztítása |  |
| **EGYÖSSZEGŰ AJÁNLATI ÁR (nettó)** | |  |
|  | Tartalékkeret (nettó) |  |
| **AJÁNLATI ÁR (nettó)** *(Egyösszegű Ajánlati Ár (nettó) + Tartalékkeret (nettó))* | |  |
| 11 | **Áfa** *az Ajánlati Ár-on (….%)* |  |
| **AJÁNLATI ÁR (bruttó)** *(Ajánlati Ár nettó + áfa)* | |  |

Kelt:

|  |
| --- |
| ……………………………… |
| cégszerű aláírás |

**4.2. TÁJÉKOZTATÓ MENNYISÉGEK**

A Munkák tájékoztató mennyiségei (5. kötet) a Szerződés teljesítésének egy lehetséges megoldásához lettek hozzárendelve és az egyedi műszaki követelmények műszaki leírásában (3. kötet) foglaltakkal összhangban lettek megadva.

Az ott felsorolt munkamennyiségek csupán az Ajánlattevők tájékoztatásául szolgálnak a munka nagyságrendjére vonatkozóan, és nem tekintendők a ténylegesen elvégzendő Munkák mennyiségi kimutatásának. Az elvégzendő munkák és a beépítendő anyagok pontos és részletes mennyiségének meghatározása az Ajánlattevők feladata. Ajánlattevőknek az Ajánlatkérési Dokumentáció teljes anyagát részletesen át kell tanulmányozniuk annak érdekében, hogy az elvégzendő munkák és a beépítendő anyagok pontos mennyiségét kiszámolják és Ajánlatukat ennek alapján teljes felelősséggel tehessék meg. Sem az ajánlattétel folyamán, sem pedig a későbbiekben a kivitelezés alatt, az Ajánlattevő, illetve a nyertes Vállalkozó semmilyen formában nem hivatkozhat a tájékoztató mennyiségekkel kapcsolatos félreértésre vagy tévedésre.